text: Naar man samles til Gæst hos nogen, da er man glad ved at vide, hvem man kommer sammen med, og derfor gaar Vært og Værtinde og forestilled de paagældende for hinanden. Da vi har været saa dristige at byde saa mange fjærnt og nær fra, at samles med os her i Aften, da vil jeg, som en af indbyderne, sige dem, hvilke Foreninger vi har den Ære at se repræsenterede iblandt os:
  Og saa vil jeg sige Tak til alle, som har givet Møde her i Aften, som har vist os den Tillid, at komme, naar vi bød. Vi følte os som de smaa, der intet har at byde paa, men vi havde Troen paa den gode Sag, som forener os. Alligevel havde vi ikke haft Mod til at bede saa mange gode Venner komme den lange Vej, alene for at samles med os til de fælles Bestræbelser, men vi havde jo Udstillingen, hvis Storartethed og Skønhed vi vidste vilde - kalde mange hertil, og saa bød vi: læg Deres Rejseplan saaledes, at De kan komme til os samtidig, vi har jo saa meget fælles, Kvindens Stilling raaber Vagt i Gevær i alle Lande, og da navnlig Nordens Kvinder har samme Interesser, leve under de samme Vilkaar, saa kan vi ogsaa sammen forhandle om dem. Gid da de Spørgsmaal, som vi har sat paa vort Program, maa faa en Behandling, som kan bidrage til disses gode Løsning, det er mit store Haab og inderlige Ønske.
  Og saa endnu engang Tak, at de kom!
  